
PROJEKTĒŠANAS UZDEVUMS 2. GRUPAS BŪVĒM
	Objekta nosaukums
	Meža meliorācijas sistēma “Jauncekule” 

	Būves veids
	Atjaunošana

	Pasūtītājs
	SIA “Rīgas meži”

	Objekta adrese
	Salaspils novads, Salaspils pagasts, Ropažu novads, Ropažu un Stopiņu pagasts. Juglas mežniecība, Ķivuļu apgaitas 195., 196., 213., 214., 215., 216., 224., 225., 226., 227., 228., 230., 231. kvartāli;
Rīgas pilsētas meža fonds
Kadastra numuri: 80310130085, 80840020098,  80310030496, 80310030503, 80960060002, 80840130344.
Zemes vienību kadastra apzīmējumi: 80310030441, 80840180478, 80310030496, 80310030503, 80960060002, 80840130344.

	Objekta platība un aptuvenais grāvju kopgarums
	265ha, ~19km

	Projektēšanas stadija
	Būvprojekts

	Prasības projektēšanai
	Saskaņā ar spēkā esošajiem Latvijas Republikas saistošajiem normatīvajiem aktiem. Atbilstoši Meža infrastruktūras objektu projektēšanas tehnisko noteikumu (MIO P TN), meža meliorācijas sistēmu (MMS) būvdarbu specifikāciju, aktuālajām redakcijām un saskaņotiem individuāliem risinājumiem.

	Projektēšanas uzdevuma priekšmets
	1. Būvniecības ieceres dokumentācijas sagatavošana.
2. Būvprojekta sagatavošana un būvvaldes izvirzīto projektēšanas nosacījumu izpilde.

	PRASĪBAS BŪVNIECĪBAS IECERES DOKUMENTĀCIJAS SAGATAVOŠANAI

	Būvniecības ieceres dokumentu sagatavošana
	Sagatavot un  pievienot Būvniecības Informācijas Sistēmā (BIS) būvniecības objekta lietai, kuru izveido RM, būvprojektu minimālā sastāvā, kurā iekļauts:
· būvprojekta plāns (M 1: 5000);
· pasūtītāja īpašuma, valdījuma vai lietojuma tiesības apliecinoši dokumenti;
· zemes gabala īpašnieku saskaņojumi, ja saskaņā ar normatīvajiem aktiem tādi nepieciešami;
· skaidrojošais apraksts, kurā norāda informāciju par plānoto būvniecību, tai skaitā par būvdarbu veikšanas paņēmieniem un tehnoloģijām;
· garenprofili visiem pārtīrāmajiem grāvjiem;
· citi dokumenti pēc pasūtītāja norādījumiem.
Par visu dokumentu pievienošanu BIS rakstiski ziņot Līgumā norādītajam Pasūtītāja pārstāvim.

	Inženierizpētes apjoma nosacījumi
	Ģeodēziskā izpēte
Meliorācijas sistēmas grāvju tīklu norāda (ja nepieciešams, koriģē) atbilstoši situācijai dabā. Pārtīrāmo grāvju horizontālo un vertikālo uzmērīšanu veic visiem grāvjiem, trases piketus izliek dabā raksturīgākajās vietās, bet ne retāk par 100m. Pagaidu reperi jāierīko ne retāk kā par 500m un pie visām kvartālstigām un dabiskajām brauktuvēm, kuras šķērso grāvji, kā arī pie katras esošās būves (ne tālāk kā 100m no caurtekas, tilta, kājnieku laipas, sedimentācijas baseina u.c.). Augstuma atzīmes uzrāda Latvijas normālo augstumu sistēmā LAS 2000,5. Ģeodēzisko izpēti veic Latvijas ģeodēzisko koordinātu sistēmā LKS-92. Būvprojekta plānā norāda grāvju apzīmējumus (nosaukums vai “N”, “K”, “S” ar Nr.), piketāžu, ūdens tecēšanas virzienu, objektā esošās robežzīmes. 
Ģeotehniskā izpēte
Grunts izpēti veic ik pa 250m, vismaz 1m dziļumā zem projektētā grāvja dibena, rezultātus atzīmē garenprofilā. Vietas, kur kūdras dziļums vairāk par 2m no zemes virsas, atzīmē būvprojekta plānā un garenpprofilā.
Hidromelioratīvais raksturojums
Norāda esošā grāvju tīkla stāvokli, liekā mitruma cēloņus, tā novēršanas iespējas un ekspluatācijas nosacījumus. 
Projektētājam ir jānodrošina netraucēta ūdens atvade no MMS līdz promtekai. Nepieciešamības gadījumā veic novadgrāvju uzmērīšanu ārpus MMS teritorijas.

	Saskaņošana
	Ar citiem īpašniekiem, kuru īpašumus šķērso vai ar kuru īpašumiem robežojas grāvju trases, saskaņojumus veic, aizpildot saskaņojumu lapu. Ar objekta pierobežniekiem, saskaņojot dokumentāciju, rakstiski vienojas par atbērtnes pusi, apauguma novākšanu grāvja trasēs, izraktās grunts novietošanu un izlīdzināšanu, robežzīmju atjaunošanu. 

	Būvatļaujas saņemšana
	Par būvatļaujas izdošanu BIS, būvprojekta izstrādātājs rakstiski informē Līgumā norādīto Pasūtītāja pārstāvi. Ja projektēšanas nosacījumu izpildei nepieciešams saņemt jebkādus tehniskos vai īpašos noteikumus, vai nepieciešamas izmaiņas esošajos, vai ir nepieciešams tehniskās apsekošanas atzinums, par to atbildīgs būvprojekta izstrādātājs, saskaņojot iesniegumu ar Līgumā norādīto Pasūtītāja pārstāvi.

	

PRASĪBAS PROJEKTĒŠANAS NOSACĪJUMU IZPILDEI

	Normatīvas
	Atbilstoši būvprojektam minimālā sastāvā, būvatļaujā norādītajiem projektēšanas nosacījumiem, meliorācijas sistēmu būvniecību reglamentējošiem normatīvajiem aktiem, izdotajiem tehniskajiem noteikumiem, MIO P TN un ar Pasūtītāju saskaņotiem individuāliem risinājumiem.

	Būvprojekts
	Izpilda būvatļaujā izvirzītos projektēšanas nosacījumus.

	Kartogrāfiskie materiāli
	Būvprojekta plānu sagatavo atbilstoši meliorācijas sistēmu situācijai dabā; norāda grāvju apzīmējumus (nosaukums vai “N”, “K”, “S” ar Nr.), piketāžu, ūdens tecēšanas virzienu, virszemes noteci, grāvja stiprinājumus, objektā esošās robežzīmes. Būvprojekta plānu sagatavo uz būves uzmērījumu plāna pamata (M 1:5000, piesaistot LKS-92). Izgatavo trašu ciršanas plānu (M 1:5000 vai 1:10000, piesaistot LKS-92) norāda apauguma veidu, izrauto celmu un lielo akmeņu nokraušanas vietu, kopējo grāvja  trases platumu un vizualizē grāvju atbērtni. 

	Grafiskie materiāli
	Šķērsprofilus pie katra piketa un garenprofilus zīmē visiem pārtīrāmajiem grāvjiem. Susinātājgrāvjiem un kontūrgrāvjiem, kuriem izrokamā kubatūra nepārsniedz 1m3 uz metru, zīmē vismaz vienu raksturīgāko šķērsprofilu. Izstrādā meliorācijas sistēmas būvju (caurtekas, sedimentācijas baseini, ūdens ņemšanas vietas, kājnieku laipas) rasējumus.

	Atbrīvojamās grāvja trases izzīmēšana
	Veic grāvja trases izcērtamās joslas abu malu nospraušanu dabā, izmantojot stigmietus vai izzīmējot ar krāsu (noturība vismaz 2 gadi). Atzīmes starp kokiem norāda ne retāk kā ik pa 5-10m, nodrošinot nākamo atzīmju redzamību.

	Iesniedzamā būvprojekta dokumentācija
	Būvprojekta izstrādātājs pēc projektēšanas darbu pabeigšanas Pasūtītājam iesniedz:
1. Trīs drukātus būvprojekta eksemplārus. Būvprojekta dokumentācija jāiesniedz arī elektroniski *.dwg un *.pdf. failu formātos. 
2. Failu *.pdf formātā, kas gatavots būvniecības iepirkumam, un satur pilna apjoma būvprojektu ar dzēstiem privātpersonu datiem.
3. Grāvju trašu ciršanas plānu, būvprojekta plānu un šķērsprofilus iesniedz elektroniski *.dwg formātā. Trašu ciršanas plānā (*.dwg formātā) iezīmētajām grāvju trašu ciršanas līnijām ir jābūt precīzi tādā platumā, kā norādīts uzrakstītajos izmēros un apauguma novākšanas darbu apjomu tabulā.
4. Sagatavotas divas būvniecības tāmes *.xlsx formātā, vienu ar un otru bez paredzamajām būvniecības cenām. Ieteicams tāmi sastādīt atbilstoši LVM spēkā esošajai MMS būvniecības standarta tāmei.

	Projektēšanas nosacījumu izpilde
	Izstrādāts būvprojekts ir saskaņots BIS ar visām personām atbilstoši būvatļaujā izvirzītajiem projektēšanas nosacījumiem, meža infrastruktūras speciālistam papīra formātā nodoti būvprojekta eksemplāri un izpildītas visas MIO P TN prasības, tajā skaitā grāvju trašu nospraušana un izcērtamo joslu izzīmēšana.
Par saskaņojumu un atzīmes par projektēšanas nosacījumu izpildi saņemšanu BIS projektētājs rakstiski informē Līgumā norādīto Pasūtītāja pārstāvi.

	Papildus norādījumi
	Saskaņā ar zemes robežu plāniem un robežu noteikšanas aktiem būvprojektā uzrādīt apvidū nostiprinātās robežzīmes un nodrošināt (iekļaut) robežzīmju aizsardzības, t.sk. atjaunošanas, pasākumus būvprojektā atbilstoši 27.12.2011. Ministru kabineta noteikumiem Nr.1019 “Zemes kadastrālās uzmērīšanas noteikumi”, ja robežzīmes atrodas projektētā objekta teritorijā, t.sk. būvdarbu zonā.
Būvprojektā nedrīkst paredzēt konkrētus būvizstrādājumus vai būvniecības metodes, kas lobētu kāda ražotāja vai būvnieka intereses. Būvizstrādājumiem būvprojektā jābūt definētām zemākajām nepieciešamajām tehniskajām īpašībām, nenorādot konkrēta būvizstrādājuma modeli.
Būvprojekta izstrādātājam izvērtēt zem bijušā dzelzceļa esošo divu caurteku stāvokli (shēmā 1., 2. punkts). Ja esošo caurteku augstuma atzīmes nav atbilstošas, lai nodrošinātu visas MMS teritorijas nosusināšanu, tad projektā ietvert šo caurteku pārbūvi.
Paredzēt caurtekas izbūvi un nobrauktuves atjaunošanu (shēmā 3. punkts).
Izvērtēt zem ceļa esošās caurtekas stāvokli un augstuma atzīmes (shēmā 4. punkts), ja nepieciešams projektā ietvert caurtekas pārbūvi, kā arī esošā grāvja pārtīrīšanu ~30m garumā lejpus caurtekai, nodrošinot ceļam piegulošo platību nosusināšanu.
Projektā paredzēt risinājumus, kas nodrošina atbērtņu (starp 230/231, 225/226, 226/227 un 214/215 kvartāliem) izmantošanu meža apsaimniekošanas vajadzībām (paredzēt augu zemes noņemšanu uz atbērtnes, pārtīrot grāvi paredzēt nederīgās grunts norakšanu un minerālgrunts izlīdzināšanu uz atbērtnes.
Projekta risinājumā ņemt vērā, ka MMS funkcionēšana nodrošina Cekules ciemata hidromelioratīvo stāvokli. Paredzēt tādus risinājums, kas iespēju robežās uzlabotu situāciju Cekules ciemata teritorijā. Ja nepieciešams, sazināties ar vietējo pašvaldību un apzināt nepieciešamās darbības situācijas uzlabošanai.
Ņemt vērā vides eksperta ieteikumus un vērtējumu par pārtīrāmo grāvju tīklu.


[bookmark: _Hlk76987477][bookmark: _Hlk32915437]
Saņemot projektēšanas uzdevumu, būvprojekta izstrādātājs apņemas ievērot projektēšanas uzdevumā noteiktās prasības un vienojas ar RM meža infrastruktūras speciālistu (Pasūtītāja pārstāvi) par plānotās meža meliorācijas sistēmas apsekošanu dabā.
Projektēšanas uzdevumam pievienots:	
1. Objekta kartogrāfiskais materiāls ar novietojuma shēmām.
2. Pasūtītāja īpašuma, valdījuma vai lietojuma tiesību apliecinoši dokumenti.
3. Vides eksperta ieteikumi un vērtējums par paredzēto darbību.

	[bookmark: _Hlk76987528]Pasūtītāja pārstāvis:
RM Meža apsardzības un infrastruktūras nodaļa
Meža infrastruktūras speciālists
Matīss Šulmanis
matiss.sulmanis@rigasmezi.lv

Saskaņots:
RM Juglas mežniecības mežzinis
Andris Upenieks
andris.upenieks@rigasmezi.lv

Saskaņots:
RM Mežsaimniecības daļas vadītājs
Uldis Gaiss
uldis.gaiss@rigasmezi.lv


	

	Dokuments ir parakstīts ar drošu elektronisko parakstu un satur laika zīmogu

